



**REPUBLIKA HRVATSKA**

**MEĐIMURSKA ŽUPANIJA**

**OPĆINA SVETI MARTIN NA MURI**

**OPĆINSKO VIJEĆE**

KLASA: 021-05/20-01/02

# URBROJ: 2109-17/20-01/05

SVETI MARTIN NA MURI, 06. 07. 2020.

Temeljem članka 34. Statuta Općine Sveti Martin na Muri („Službeni glasnik Međimurske županije“ broj 07/13 – pročišćeni tekst, br. 03/18), te sukladno Uputi Ministarstva uprave (KLASA: 023-01/20-01/114, URBROJ: 515-05-02-01/1-20-1) od 13.03.2020. godine,

**S A Z I V A M**

**27. sjednicu Općinskog vijeća Općine Sveti Martin na Muri**

 **za 13. srpnja 2020. godine (ponedeljak) s početkom u 19,00 sati**

**Sjednica će se održati u kongresnoj dvorani (iznad ureda općine)** sukladno provedenom glasovanju na 25. sjednici Općinskog vijeća uz pridržavanje mjera opreza radi sprečavanja širenja koronavirusa.

**Sjednicu saziva predsjednica Općinskog vijeća gđa. Petra Novinščak te predlaže sljedeći**

**D N E V N I R E D**

1. **Predstavljanje Plana i investicija na području terena NK Polet – gosp. Miroslav Novinščak,**
2. **Potvrđivanje Zapisnika sa 26. sjednice Općinskoga vijeća Općine Sveti Martin na Muri i provođenje zaključaka sa iste sjednice,**
3. **Aktualni sat,**
4. **Donošenje Polugodišnjeg izvještaja o izvršenju Proračuna Općine Sveti Martin na Muri za 2020. godinu,**
5. **Donošenje Odluke o suglasnosti za provedbu ulaganja na području Općine Sveti Martin na Muri, u naselju Sveti Martin na Muri,**
6. **Donošenje Odluke o raspoređivanju sredstava za redovito godišnje financiranje političkih stranaka i vijećnika izabranih s liste grupe birača u Općinskom vijeću Općine Sveti Martin na Muri za 2020. godinu**
7. **Ostala pitanja i prijedlozi**

 Slijedom činjenice proglašene epidemije na području Republike Hrvatske te utvrđenih mjera ograničavanja društvenih okupljanja i socijalnog distanciranja, Ministarstvo uprave izdalo je Uputu jedinicama lokalne i područne (regionalne) samouprave vezano uz održavanje sjednica predstavničkih tijela. U trenutnoj situaciji u kojoj je potrebno poduzimati efikasne mjere radi sprječavanja širenja koronavirusa i umanjivanja posljedica njegova širenja, rad predstavničkih tijela jedinica mora biti prilagođen. Održavanje sjednice predstavničkog tijela u prostoriji **uz pridržavanja fizičkog razmaka od 1,5 metra i potrebne dezinfekcije** prema navedenoj Uputi Ministarstva uprave smatra se prihvatljivom.

 Molim da se obavezno odazovete ili svoj izostanak opravdate na telefon 040/868-609 (Vlatka Županec) ili na mob. 091/788 77 10 (Petra Novinščak). Za sve eventualne upite ili nejasnoće možete kontaktirati predsjednicu Općinskog vijeća ili pročelnicu JUO.

S osobitim poštovanjem !

Osim vijećnika na sjednicu pozivam:

* čelnike političkih stranaka,
* prestavnike sredstava javnog priopćavanja

 PREDSJEDNICA

 OPĆINSKOG VIJEĆA

 Petra Novinščak, v.r.